Document ID: /roh_data/filtered/fineweb-2-filterrobots_roh.jsonl.gz/55509

Per survgnir quista undrentscha sto la butia accumplir divers criteris da valütaziun. Tanter oter sun quai l’ingaschamaint dals collavuraturs, il svilup dal schmertsch, l’aspet cultivà da la butia, l’attractività dal sortimaint o las uras d’avertüra. Daspö bundant dudesch ons maina Ilona Christandl il Volg i’l Center Augustin. Insembel cun sias collavuraturas e seis collavuraturs s’allegra ella cha’l premi «Butia da l’on» vain expost dürant ils prossems mais in lur butia a Scuol.
Text: cdm/fmr